
I. АНОТАЦИЯ

Дисциплината “Електрически измервания” има за цел да запознае студентите от специалността “Компютърни системи и технологии” с най-разпространените методи и средства (измервателни преобразуватели, аналогови и цифрови измервателни уреди) за измерване на електрически и някои магнитни величини, да даде начални представи за компютърни измервателни средства, както и основни знания за метрологична оценка и обработка на резултатите от измерванията, необходими при реализация на измервателни схеми и при решаване на конкретни експериментални задачи в специалните курсове на обучение, дипломната работа и производствената дейност.


Входни връзки:  “Физика”,  “Висша математика”, “Теоретична електротехника”.


Изходни връзки: “Електромеханични устройства”, “Информационни системи” , “Системи с изкуствен интелект” и др.   

II. СЪДЪРЖАНИЕ НА УЧЕБНАТА ПРОГРАМА

А.  Л Е К Ц И И

Модул 1. Общи въпроси от измерванията. Грешки при измерванията и обработка на резултатите от измерванията, Измервателни преобразуватели на електрически величини. - 18 ч. (15+0+3).
Същност на измерванията. Класификация на измерванията, методите и средствата за измерване. Основни характеристики на средствата за измерване. Класификация на грешките. Систематични и случайни грешки. Обработка на резултатите от многократни измервания. Измервателни механизми: класификация, принцип на действие, метрологични свойства. Измервателни преобразуватели на електрически в електрически величини. Аналогово-цифрово преобразуване.

Модул 2. Методи и средства за измерване на енергетични електрически величини - ток, напрежение, мощност и енергия. - 24 ч. (15+0+9).

Аналогови амперметри и волтметри на базата на измервателните механизми. Електронни аналогови и цифрови волтметри. Сравнителни методи - компенсатори за постоянно и променливо напрежение. Измервателни уреди за изследване на динамични процеси. Електронно-лъчев осцилоскоп.

Измерване на активна и реактивна мощност на еднофазни и трифазни консуматори. Измерване на енергия. Електромери.

Модул 3. Измерване на параметрите на електрически вериги при постоянен и променлив ток. Измерване на честота и фазова разлика. - 18 ч. (9+0+9).

Аналогови и цифрови омметри. Косвени методи за измерване на съпротивления. Мостове за постоянен ток. Методи и средства за измерване на параметрите на веригите при променлив ток. Мостове за променлив ток. 

Електромеханични и електронни (аналогови и цифрови) честотомери и фазомери. Измерване на честота и фазова разлика чрез косвени и сравнителни методи.

Модул 4. Измерване на магнитни величини и изследване на феромагнитни материали. Основни сведения за компютъризирани измервателни системи. - 15 ч. (6+0+9).

Измерване на магнитен поток, магнитна индукция и интензитет на магнитно поле. Изследване на феромагнитни материали при постоянно и променливо намагнитване.

Основни сведения за компютъризирани измервателни системи и приложението им.

Б. СЕМИНАРНИ УПРАЖНЕНИЯ - не са предвидени в учебния план.

В. ЛАБОРАТОРНИ УПРАЖНЕНИЯ (от посочените теми се изпълняват десет упражнения по три часа).

1. Грешки при измерванията и обработка на резултатите от измерванията. Оценка на точност.

2. Измерване на електрически величини с компенсатор за постоянно напрежение.

3. Измерване на мощност в постояннотокови и еднофазни променливотокови вериги.

4. Измерване на трифазни активни и реактивни мощности.

5. Проверка на еднофазен индукционен електромер.

6. Измерване на параметрите на електрически вериги с уреди за непосредствена оценка и косвени методи.

7. Измерване на съпротивления с мостове за постоянен ток.

8. Измерване на съпротивления, индуктивности, взаимни индуктивности и капацитети с мостове за променлив ток.

9. Измерване на електрически величини с електронно-лъчев осцилоскоп.

10. Измерване на честота.

11. Измерване на фазова разлика.

12. Измерване на магнитни величини.

13. Изследване на феромагнитни материали при постоянно намагнитване.

14. Изследване на феромагнитни материали при променливо намагнитване.

15. Измерване на електрически величини с компютъризирана измервателна система.

ФОРМА НА КОНТРОЛ НА ЗНАНИЯТА

Изпитът се провежда основно в писмена форма. Подготвят се билети с темите от лекционния материал в съответствие с предварително известен въпросник. В зависимост от броя им, студентите се разделят на две или три групи, които работят върху общи въпроси, съдържащи се в билета, изтеглен от студент от съответната група. След преглеждане на писмено развитите въпроси и ако е необходимо – и след устно събеседване, се определя оценката.
СПИСЪК НА ЛИТЕРАТУРАТА ЗА ПОДГОТОВКА

1. Електрически измервания. Под общата редакция на Б. Матраков. Техника, С., 1989.

2. Електрически измервания. Под общата редакция на А. Балтаджиев. Техника, С., 1977.

3. Трендафилов Г. Я. Основи на електроизмервателната техника. Изд. на ТУ -  Габрово, 1998.

4. Атамалян Э. Г. Приборьi и методьi измерения электрических величин. Вьiсшая школа. М., 1982.

5. Под ред. Евтихеева Н. Н. Измерение электрических и неэлектрических величин. М., Энергоатомиздат, 1990.

6. Под ред. Полищука Е. С. Электрические измерения электрических и неэлектрических величин. Киев, Вища школа, 1984.

7. Под ред. У. Томпкинса и Дж. Уэбстера. Сопряжение датчиков и устройств ввода данньiх с компьютерами IBM PC. М., Мир, 1992.

8. Стоянов И., Б. Николова, Г. Николов. Компютърно-базирани измервателни системи. Изд. на ТУ - София, 1997.







Съставил:








       /доц. д-р инж. Г. Трендафилов/

Програмата е обсъдена на катедрен съвет на катедра “Основи на електротехниката и електроенергетиката” на 28.03.2003 г. (Протокол  № 124).





Ръководител катедра:








       /доц. д-р инж. Г. Трендафилов/

Програмата е приета на Факултетен съвет на факултет “Електротехника и електроника” с Протокол №        от           2003 г.   

ЗАМ.ДЕКАН:

/доц. д-р инж. П.Жечев/
